**Gátlisti 2.4**

Tengiliðir farsældar

[ ]  **Búið er að tilnefna einn eða fleiri tengiliði farsældar hjá sveitarfélagi/stofnun**

* Tengiliðir farsældar eiga að vera staðsettir í öllum heilsugæslum, leik-, grunn- og framhaldsskólum.
* Félagsþjónusta sveitarfélaga skal hafa tengiliði farsældar tiltæka eftir þörfum.
* Tengiliður farsældar uppfyllir viðmið um hæfi skv. 6. gr. Reglugerðar um tengiliði og málstjóra samþættingar þjónustu í þágu farsældar barna nr. 1180/2022

[ ]  **Búið er að tilkynna alla þá sem hafa hlutverk tengiliðar farsældar til BOFS**

* BOFS kallar reglulega eftir skráningu tengiliða farsældar frá stjórnendum skólastofnana og heilsugæslu þar sem tengiliðir eru staðsettir.
* Skráning tengiliða og allar breytingar skal senda á farsaeld@bofs.is.

[ ]  **Tengiliðir farsældar hafa viðeigandi þekkingu á þjónustu í þágu farsældar barna**

* Með hliðsjón af hlutverki tengiliðar farsældar vísar viðeigandi þekking fyrst og fremst til þekkingar á fyrsta stigi þjónustu.
* Sjá nánar lög um samþættingu þjónustu í þágu farsældar barna og reglugerð um tengiliði og málstjóra samþættingar þjónustu í þágu farsældar barna.

[ ]  **Tengiliðir farsældar í sveitarfélagi/stofnun hafa sótt viðeigandi fræðslu til BOFS og fengið upplýsingar um útgefið stuðningsefni**

* Farsældarskóli BOFS – Grunn- og framhaldsnámskeið tengiliða farsældar [(hlekkur)](https://farsaeldarskolinn.teachable.com/)
	+ Mælt er með því að sveitarfélög/stofnanir bendi stjórnendum skóla og heilsugæslu á að kalla eftir og halda utan um viðurkenningarskjöl sem tengiliðir geta sótt þegar þeir hafa lokið námskeiðunum.
* Stuðningsefni fyrir tengiliði farsældar er hægt að nálgast hér [(hlekkur).](https://island.is/s/bofs/eydubloed-vegna-farsaeldar#:~:text=Tengili%C3%B0ir%20fars%C3%A6ldar)

[ ]  **Tengiliðir farsældar eru aðgengilegir börnum og foreldrum til að stuðla að samþættri þjónustu án hindrana**

* Upplýsingar um tengiliði eru aðgengilegar t.d. á heimasíðu sveitarfélags/stofnunar.

[ ]  **Tengiliðir farsældar hafa fengið upplýsingar um hvert þeir geta leitað eftir ráðgjöf**

* BOFS veitir ráðgjöf til tengiliða farsældar, m.a. aðstoð við vinnslu einstakra mála. Farsældarsvið BOFS sinnir þessari ráðgjöf: farsaeld@bofs.is eða sími 530 2600.
* Ef tengiliður farsældar hefur aðgang að ráðgjöf hjá sveitarfélagi/stofnun er mikilvægt að koma þeim upplýsingum áfram til tengiliðar.

[ ]  **Tengiliðir farsældar sinna mánaðarlegri skráningu á vinnslu mála til BOFS.**

* Sjá nánar í leiðbeiningaskjali [hér](https://assets.ctfassets.net/8k0h54kbe6bj/7K5qgZxFGyANoenuPCOoXH/5227f1f23b5b5cce7810e7ab279cec3d/Leidbeingar-fyrir-tengilidi-um-skraningu-feb-2024.pdf).
* Von er á breytingum á skráningarkerfi í kringum áramót 2024/2025.

[ ]  **Börn og foreldrar hafa fengið upplýsingar um hvernig hægt er að nálgast tengilið í sínu nærumhverfi**

* T.d. með upplýsingum á heimasíðum skólastofnana og heilsugæslu, fræðslu, kynningum, í tölvupósti o.fl.
* Gæti verið hluti af fræðsluáætlun sveitarfélags/stofnunar.

**Fjárframlög til sveitarfélaga/stofnana**

Sveitarfélög/stofnanir hafa fengið úthlutað fjárframlögum til þess að mæta kostnaði vegna samþættingar þjónustu í þágu farsældar barna, m.a. vegna hlutverka tengiliða farsældar. Sjá nánar í myndbandi [hér](https://www.youtube.com/watch?v=M_MINB76cA8).

**Ítarlegri gátlistar fyrir leik-, grunn- og framhaldsskóla**

Bent er á ítarlega gátlista til stuðnings við innleiðingu farsældar í leik-, grunn- og framhaldsskólum. Listarnir eru unnir í samvinnu við Heilsueflandi verkefni Embættis landlæknis og þá er einnig að finna í kerfi heilsueflandi.is. Kosturinn við að vinna listana í gegnum rafrænt kerfi heilsueflandi.is er að það auðveldar yfirsýn á framgangi innleiðingarinnar fyrir stjórnendur skólastofnana. Taka ber fram að allir leik-, grunn- og framhaldsskólar hafa aðgang að kerfi heilsueflandi.is hvort sem þeir eru það eða ekki. Fyrir frekari upplýsingar eða aðgang að kerfinu er bent á mottaka@landlaeknir.is

**Umræðuhópar tengiliða farsældar**

Farsældarlögin gera ekki ráð fyrir því að tengiliðir starfi í hópum og miðli upplýsingum um aðstæður barna sín á milli. Þó ber að taka fram að gefist hefur vel að mynda umræðuhópa fyrir tengiliði farsældar innan sveitarfélags/stofnunar sem funda reglulega og ræða verklag í kringum nýtt hlutverk. Á slíkum fundum skal ekki ræða persónugreinanleg mál.

**Stuðningsefni fyrir tengiliði farsældar**

* *Matsblað tengiliðar*
* *Fylgiskjal vegna matsblaðs tengiliðar*
* *Viðtalsvísir*
* *Gátlisti 1.1, 1.2 og 1.3*
* *Flutningur mála*
* *Leiðbeiningar fyrir tengiliði farsældar um skráningu sem skilað er til BOFS*
* *Veggspjöld til útprentunar – Tengiliður „Hæ, get ég aðstoðað?“*